COMUNA SÂNTANDREI
Nr. 11009 din 27.07.2021


ANUNŢ privind consultare elaborare 
Plan Urbanistic Zonal ”Lotizare teren pentru locuințe și funcțiuni complementare 
nr.cad.8734 și 8669, sat Sântandrei,  județul Bihor


Proiectant: S.C. TREI LINII S.R.L.  – șef pr.arh. Julia MAKAR, arh.Marian Bâte 
Inițiatori: Santău Ioan, Santău Simion și Duca Maria

Terenul propus pentru parcelare este situat în partea de nord a satului Sântandrei și este delimitat la nord de drumul de exploatare identificat cu nr.cad.8625, la est de terenuri arabile în intravilan, la sud de gospodării din vatra satului, aferente străzii Râturi, la vest de parcele aferente străzii Pandurilor și e alcătuit din două terenuri identificate prin nr.cad.8734 (S=6483mp) și nr.cad.8669 (S= 12912 mp), având suprafața totală de 19 395 mp.
Accesul la teren se face din drumul județean DJ 797 pe străzi existente până la strada Râturi și apoi din str.Pandurilor.
Conform PUG valabil, din 2006, terenul studiat se află în UTR4 – L3 subzonă de locuințe cu funcțiuni  complementare și terenuri agricole cu interdicție temporară de construire până la elaborarea de plan urbanistic zonal.
Prin P.U.Z. se propune lotizarea terenului în loturi pentru locuințe amplasate pe cealaltă parte a străzii Pandurilor pe direcția nord-sud, ce are profil transversal de 13,5m. Între cele două parcele propuse pentru lotizare se va crea un drum de legătură pe direcția est-vest cu lățimea de 14 m. 
Reglementările propuse prin PUZ definesc funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Reglementările propuse și prezentate în planșa 3/U sunt:  
1.Funcțiunea de locuire       : locuințe individuale izolate sau cuplate și anexele acestora
Funcțiuni complementare  locuirii cu condiționări: servicii cu acces public  - de proximitate și comerț en detail, servicii profesionale sau manufactuiere, funcțiuni de învățământ și cercetare, respectiv turism
Mărime parcele                      : min.500 mp
Front la stradă                       : 15.90 ÷ 16,10 m
Regim maxim de înălțime      : S(D)+P+1E(M)
P.O.T.                                     : max.35%  
C.U.T.                                     : max. 0.9 
Retragere de la strada Pandurilor : min.6,00 m.
Retragere de la str.perpend.  : 4,00m
Retragere spate                     : min.6,00 m
Retrageri laterale                    min.3,00m pe o latură și conform Codului Civil pe cealaltă latură
Parcaj obligatoriu pe lot      : minim 1 loc/locuință pentru clădiri cu AU mai mic de 100mp, min.2 locuri pentru AU mai mare de 100mp și un loc de parcare în plus pentru funcț. complementare
Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. Garajele se vor amplasa cu retragerea de 6m de la aliniament pentru a permite parcarea în față a unui autoturism.


2.Funcțiunea de comerț, servicii, depozite
Mărime parcele                     : min. 1000 mp
Front la stradă                       : 27,25 mp
Regim maxim de înălțime      : S(D)+P+1E(M)
P.O.T.                                     : max.50%  
C.U.T.                                     : max. 1 
Retragere de la străzi            : min.6,00 m
Retragere spate                     : min.4,00 m
Retrageri laterale                   :min.4,00m pe o latură și conform Codului Civil pe cealaltă latură
Parcari                                   :conform HGR nr.525/1996
Înălțime gard perimetral        : max. 2,50 m spre vecini
			           : max.2,00 m la stradă (transparent)
Gardul se va amplasa pe mejdie cu acordul vecinilor, iar în lipsa acestuia gardul se va poziționa la 5cm distanță pe terenul beneficiarului.
Conditii specifice impuse: plantări arbori, spații verzi pe 20% din suprafata lotului

Terenul ce se doreste a fi parcelat nu este traversat de rețele de utilități. Pentru asigurarea cu energie electrică, gaz apă și canalizare a viitoarelor parcele, se va face extinderea pe strada Pandurilor a rețelelor de distribuție existente pe str.Râturi.
[bookmark: _GoBack]Datorită faptului că administrația publică locală nu poate susține edificarea rețelelor edilitare pentru parcelări noi, inițiatorii puz vor realiza extinderea rețelelor de energie electrică inclusiv iluminat, gaze naturale,  apă și canalizare, pe cheltuiala lor. Autorizarea construcțiilor se va face numai după autorizarea rețelelor de utilități, iar recepția construcțiilor numai după finalizarea rețelelor edilitare, conform aviz de oportunitate.
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 27.07 –10.08.2021, în intervalul orar 9:00 – 14:00. Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com. Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.

